stanford-oval/wikipedia huggingface dataset:
Krookila

Krookilan kotiseutukeskus.
Krookila on Raision Inkoisten kaupunginosassa sijaitseva asuinalue ja yksi Raision kylistä. Alue koostuu rivi- ja omakotitaloista. Alueella on myös pienteollisuutta.
Alueella on Krookilan koulu -niminen alakoulu, jossa toimivat vuosiluokat 1–2.
Krookilan kotiseutukeskuksessa toimii ravintola Krookilan Wanha Tupa.
Alueella on hiekoitettuja ulkoilureittejä ja pururata. Krookilan alueella sijaitsee myös Upalingon Temppelivuori, jossa on hyviä ulkoilureittejä. Kallion korkein kohta kohoaa lähes 40 metrin korkeuteen. Mäelle pääsee kahta polkua pitkin.
Krookilan länsipuolella on laaja ruovikko ja useita puroja.
Krookilan postinumero on 21200.
Lárnakan kansainvälinen lentoasema

Lárnakan kansainvälinen lentoasema (kreik. Διεθνές Aεροδρόμιο Λάρνακας, Diethnés Aerodrómio Lárnakas, IATA: LCA, ICAO: LCLK) on kansainvälinen lentoasema Kyproksen tasavallassa Kyproksen saarella. Se sijaitsee saaren etelärannikolla noin neljä kilometriä etelään Lárnakan kaupungista.
Lentoaseman terminaalia sisältä.
Lárnakan kansainvälinen lentoasema on Kyproksen tärkein lentoasema. Kyproksen tasavallan hallussa olevalla alueella on myös toinen kansainvälinen lentoasema, Páfoksen kansainvälinen lentoasema. Lisäksi Pohjois-Kyproksen puolella on kolmas suurempi lentoasema, Ercanin kansainvälinen lentoasema.
Lentoasema on rakennettu noin kahden metrin korkeudelle merenpinnasta. Lentoasemalla on yksi kiitotie, jonka pituus on 2 980 metriä ja leveys 45 metriä.
Lentoyhtiöt ja kohteet

| Lentoyhtiö | Kohteet |
| --- | --- |
Aegean Airlines: Ateena, Tel Aviv, Thessaloniki
Aeroflot: Moskova, Pietari
Air Serbia: Belgrad
airBaltic: Riika
Alitalia: Kausittainen: Rooma-Fiumicino
Austrian Airlines: Wien
Belavia: Minsk
Blue Air: Ateena, Bukarest, Thessaloniki
British Airways: Lontoo-Heathrow Kausittainen: Lontoo-Gatwick
Bulgaria Air: Sofia
Condor: Kausittainen: Frankfurt
Cyprus Airways: Ateena, Iraklion, Tel Aviv, Thessaloniki Kausittainen: Geneve, Rodos, Skiathos, Zürich
easyJet: Berliini-Brandenburg(alkaa 27 lokakuuta 2020), Bristol, Liverpool, Lontoo-Gatwick, Milano-Malpensa
easyJet Switzerland: Basel/Mulhouse
Edelweiss Air: Zürich
Egyptair: Kairo
El Al: Tel Aviv
Emirates: Dubai, Malta
Eurowings: Düsseldorf, Hampuri, Köln/Bonn, Stuttgart
Israir: Haifa, Tel Aviv
Jet2.com: Lontoo-Stansted Kausittainen: Belfast, Birmingham, East Midlands, Edinburgh, Glasgow, Leeds/Bradford, Manchester, Newcastle
Jet Time: Charter: Aalborg, Billund, Helsinki, Kööpenhamina, Malmö, Norrköping, Örebro
Lauda: Wien
Level: Kausittainen: Wien
LOT Polish AIrlines: Varsova
Lufthansa: Frankfurt, München
Middle East Airlines: Beirut
Norwegian Air Shuttle: Oslo, Tukholma-Arlanda Kausittainen: Helsinki, Kööpenhamina
Pobeda: Moskova-Vnukovo
Qatar Airways: Doha
Rossiya Airlines: Charter: Moskova-Vnukovo, Pietari
Ryanair: Bryssel
S7: Moskova-Domodedovo
Scandinavian Airlines: Kausittainen: Bergen, Göteborg, Kristiansand, Kööpenhamina, Oslo, Tukholma-Arlanda, Trondheim, Uumaja
Smartwings: Kausittainen: Bratislava, Košice, Praha
Swiss Airlines: Kausittainen: Geneve
TAROM: Kausittainen: Bukarest
Transavia: Amsterdam
TUI Airways: Kausittainen: Birmingham, Bristol, Cardiff, Doncaster/Sheffield, East Midlands, Edinburgh, Exeter, Glasgow, Lontoo-Gatwick, Lontoo-Stansted, Manchester, Newcastle
TUI fly Deutschland: Kausittainen: Düsseldorf, Frankfurt, Hannover
TUI fly Nordic: Charter: Göteborg, Oslo, Tukholma-Arlanda
Ukraine International Airlines: Kiova-Boryspil
Wizz Air: Ateena, Belgrad, Billund, Budapest, Cluj-Napoca, Dortmund, Iași, Karlsruhe/Baden-Baden, Jerevan, Katowice, Kiova-Žuljany, Kisinov, Krakova, Kutaisi, Kööpenhamina, Lontoo-Luton, Lviv, Memmingen, Salzburg, Skopje, Sofia, Suceava, Thessaloniki, Turku, Varna, Vilna, Varsova, Wien, Wrocław
Matkustajatilastot

|  | Matkustajamäärä | Prosenttimuutos |
| --- | --- | --- |
| 2006 | 4,927,986 | — |
| 2007 | 5,284,159 | 07,2% |
| 2008 | 5,488,319 | 03,8% |
| 2009 | 5,169,224 | 05,8% |
| 2010 | 5,367,724 | 03,8% |
| 2011 | 5,507,552 | 02,6% |
| 2012 | 5,166,224 | 06,1% |
| 2013 | 4,863,577 | 05,8% |
| 2014 | 5,247,291 | 07,8% |
| 2015 | 5,330,914 | 01,5% |
| 2016 | 6,637,692 | 24,5% |
| 2017 | 7,734,290 | 16,5% |
| 2018 | 8,067,037 | 04,3% |
| 2019 | 8,229,346 | 02,0% |
| 2020 | 1,679,807 | 079,6% |
| 2021 | 3,591,997 | 0113,8% |
Lähde:
Aiheesta muualla

Kuvia tai muita tiedostoja aiheesta Lárnakan kansainvälinen lentoasema Wikimedia Commonsissa
Larnaka International Airport (englanniksi)
Kronyismi

Kronyismi on poliittinen käytäntö, jossa virkamiehet ja poliitikot tekevät päätöksiä puoluekumppaneidensa ja ystäviensä eduksi, eikä niinkään sen perusteella, mikä olisi parasta yhteiskunnalle tai kansalaisille. Tällainen toiminta on usein epäreilua ja vääristää kilpailua, ja se voi aiheuttaa ongelmia yhteiskunnan tasapuolisuudelle ja oikeudenmukaisuudelle.[lähde? ]
Luutalätkää

| Luutalätkää> Men with Brooms |
| --- | --- |

Ohjaaja:  Paul Gross
Käsikirjoittaja:   Paul Gross  John Krizanc  Paul Quarrington 
Tuottaja:  Robert Lantos
Säveltäjä:   Paul Gross  Jack Lenz 
Kuvaaja:  Thom Best
Leikkaaja:  Susan Maggi
Pääosat:   Paul Gross  Molly Parker  Leslie Nielsen 
Valmistustiedot
Valmistusmaa:  Kanada
Tuotantoyhtiö:   Serendipity Point Films  Whizbang Films Inc. 
Levittäjä:  Alliance Atlantis (käännä suomeksi) Netflix
Ensi-ilta:  2002
Kesto:  104 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Luutalätkää (engl. Men with Brooms) on vuonna 2002 julkaistu romanttinen komediaelokuva, joka keskittyy curlingiin. Elokuvan pääosia esittävät Paul Gross, Connor Price, Leslie Nielsen, Peter Outerbridge, Jed Rees, Kari Matchett, Molly Parker, Polly Shannon, Michelle Nolden ja James Allodi. Elokuvan on ohjannut Paul Gross.
Aiheesta muualla

Luutalätkää Internet Movie Databasessa (englanniksi)
Luettelo arabialaisista salaateista

Erilaisia Arabialaisia salaatteja: Arabialainen salaatti, Fattoush, Palestiinalainen salaatti, Matbucha, Tabbouleh ja Raheb.
Arabialaisen keittiön salaatit tarjoillaan yleensä minkä tahansa pääruoan kera arabimaailmassa. Tabbouleh, hapanpersilja-, bulgur- ja tomaattisalaatit, jotka on kuullotettu munakoison, tomaatin, jogurtin ja pinaatin kanssa, ovat melko suosittuja. Pita, joka tunnetaan myös nimellä "arabialainen leipä", ja muut litteät leivät ovat hyvin yleisiä, mutta samoin ovat happamat leivät, mukaan lukien perinteinen challah ja muut happamat leivät. Arabialaiset salaatit eivät ole kovin monimutkaisia, eikä niitä ole vaikea valmistaa. Useimmat arabialaiset salaatit, kuten tabbouleh, ovat kypsentämättömiä. Tabbouleh on yksi arabikeittiön suosituimmista salaateista.[lähde? ]
Perinteisiä arabialaisia salaatteja ei ole monia. Tabboulehin lisäksi toinen erittäin suosittu salaatti on vihreä salaatti, joka tunnetaan paremmin nimellä "Salata Khadra". Tämä salaatti vaatii yleensä kuusi kurkkua, vähän mustapippuria, muutaman tomaatin, nipun tuoretta persiljaa, suolaa ja yhden sitruunan mehun. Tämä perinteinen arabialainen salaatti on yksi helpoimmista valmistaa.[lähde? ]
Arabialaiseen ruokakulttuuriin kuuluu runsas salaatin käyttö, pienet lautaset ja terveellisiä kerroksiaselvennä suhteessa raskaisiin ruokiin.[lähde? ]
Arabialaisten salaattien tyypit

| Nimi | Kuva | Alue | Kuvaus |
| --- | --- | --- | --- |
| Arabialainen salaatti |  | Arabimaailma | Yhdistelmä erilaisia kasviksia ja mausteita, usein tarjoillaan osana mezeä. |
| Baba ghanoush |  | Levantti | Myös munakoisosalaattina tunnettu annos kypsytettyä munakoisoa tahinin, oliiviöljyn ja erinäisten mausteiden kera. |
| "Blunkett"-salaatti |  | Maghreb | Koostuu tyypillisesti piparjuuresta, munista ja tonnikalasta. |
| Tsatsiki |  | Arabimaailma | Tehdään suolatusta, siivilöidystä jogurtista (kreikkalainen jogurtti), joka on useimmiten tehty lampaan tai vuohen maidosta. |
| Fattoush |  | Levantti | Leipäpohjainen salaatti, joka tehdään paahdetusta tai paistetusta pitaleivästä (khubz 'arabi) yhdistettynä vihanneksiin. |
| Ful medames-salaatti |  | Levantti | Tehdään pavuista, tomaatista, sipulista, persiljasta, sitruunanmehusta, oliiviöljystä, pippurista ja suolasta. |
| Hummus-salaatti |  | Levantti | Valmistuksessa käytetään kuivia kikherneitä, soodaa, sitruunamehua, valkosipulia, tahinia, suolaa, oliiviöljyä ja kuminaa. |
| Malfouf |  | Levantti | Tehdään kaalista, sitruunamehusta, oliiviöljystä, valkosipulista, suolasta ja runsaasta määrästä tuoretta tai kuivattua minttua. |
| Masmouta |  | Maghreb | Valmistetaan perunoista, porkkanoista, herneistä, pullokurpitsasta ja punajuuresta. |
| Matbucha |  | Maghreb | Useimmiten valmistetaan tomaateista, paahdetuista paprikoista, öljystä ja valkosipulista. |
| Mechouia-salaatti |  | Maghreb | Koostuu tyypillisesti pariloiduista vihanneksista, tomaateista, paprikoista, sipulista ja valkosipulista. Jotkut lisäävät myös munakoisoa. |
| Raheb |  | Levantti | Munakoisoa ja tomaattia. |
| Rubiyan-salaatti |  | Arabimaailma | Valmistetaan katkaravuista, tomaatista, majoneesista, salaatinlehvistä, ketsupista, tulisesta kastikkeesta, sinapista, sitruunamehusta, ja suolasta. |
| Paimentolais-salaatti |  | Levantti | Paloiteltua salaattia kuutioidun tomaatin ja kurkun kera. Tehdään yleensä tomaateista, kurkuista, sipulista ja persiljasta. Maustetaan sitruunamehulla, oliiviöljyllä ja mustapippurilla. |
| Bataattisalaatti |  | Maghreb | Valmistetaan bataatista, sipulista, oliiviöljystä, jauhetusta valkosipulista, suolasta, pippurista, inkivääristä, kanelitangoista, rusinoista, korianterista, sokerista sekä vedestä. |
| Tabbouleh |  | Levantti | Hienonnettua persiljaa, bulguria, minttua, tomaattia, vihersipulia, ja muita yrttejä sitruunamehun, oliiviöljyn sekä vaihtelevien mausteiden kera. Mausteena useimmiten mustapippuria, joskus myös kanelia ja maustepippuria. |
| Ummak huriyya |  | Maghreb | Tehdään porkkanoista, sipulista, valkosipulista, suolasta, harissasta, oliiviöljystä ja sitruunamehusta. Koristellaan persiljalla, oliiveilla ja munilla. |
| Vehnäsalaatti |  | Arabimaailma | Tehdään vehnästä, maissista, tomaateista, porkkanoista, suolakurkusta, sitruunasta, persiljasta, oliiveista, öljystä ja suolasta. |
| Zaalouk |  | Maghreb | Kypsennettyä munakoisoa ja tuoreita tomaatteja. |
Käännös suomeksi
Kristillinen tiede

Kristillinen tiede (engl. Christian Science) on uskonnollinen yhteisö, joka syntyi Yhdysvalloissa 1800-luvulla. Liikkeen perustaja on Mary Baker Eddy (1821–1910), joka oli kotoisin New Hampshirestä Yhdysvaltojen Uudesta Englannista. Liikkeen ideana on henkinen ja hengellinen parantaminen. Eddy nimesi Raamatusta löytämänsä jumalalliset parantamisen lait Kristilliseksi tieteeksi. Vuonna 1875 ilmestyi liikkeen peruskirja Science and Health with a key to the Scriptures (Tiede ja terveys sekä avain Raamattuun).
Kristillinen tiede korostaa voimakkaasti parantamisen merkitystä henkisin keinoin. Sairauden syyksi katsotaan väärät mielikuvat ja pelot, jolloin pyrkimyksenä on poistaa henkinen syy. Tällöin itse sairaudenkin uskotaan poistuvan. Henkisten parannusmenetelmien ajaksi pidättäydytään lääketieteellisestä hoidosta ja lääkkeistä, mutta valinta hoitomuodosta jätetään hoidettavalle itselleen. Parantamisen perustana on näkemys aistimaailman pahuuden ja sairauden epätodellisuudesta sekä usko ihmisen todelliseen "jumalankaltaisuuteen".
Yhteisö pitää itseään kristillisenä, mutta sen näkemykset eroavat merkittävissä kohdissa kristillisten kirkkojen perusnäkemyksistä. Kristillisiä tieteilijöitä on eniten Yhdysvalloissa, Kanadassa ja Englannissa, mutta järjestäytyneitä kannattajia on muuallakin maailmassa. Liikkeellä on kirkkoja 68 maassa yhteensä 2 400, näistä Euroopassa on 400. Kirkon vahvistamia praktikkoja on noin 2 500, näistä Pohjoismaissa on kymmenkunta, Suomessa on yksi.
Yhteisö on julkaissut vuodesta 1908 Eddyn perustamaa laajalevikkistä sanomalehteä The Christian Science Monitor. Vuosien 1984–1997 välillä liike lähetti myös radio-ohjelmia Yhdysvalloissa Public Radio -asemilla sekä lyhytaalloilla nimellä World Service of the Christian Science Monitor.
Kristillinen tiede Suomessa

Suomessa yhteisön toiminta alkoi vuonna 1919 opiskelija Anna Behsen palattua Saksasta. Kristillisen Tieteen Yhdistys – Kristen Vetenskap Samfund (The Christian Science Society) perustettiin vuonna 1955 ja rekisteröitiin 26. helmikuuta 1975. Yhdistys järjestää jumalanpalveluksia ja pitää tiloissaan Helsingissä pyhäkoulua. Pääkaupunkiseudulla yhdistykseen kuuluu toistakymmentä jäsentä, epävirallista toimintaa, yksittäisiä jäseniä ja Kristillisen Tieteen opiskelijoita on muuallakin maassa.
Aiheesta muualla

Wikimedia Commonsissa on kuvia tai muita tiedostoja aiheesta .
Kristillisen Tieteen yhdistyksen kotisivu
The Christian Science Journal Directory (englanniksi)
http://christianscience.com/ (englanniksi)
Luxemburg kesäolympialaisissa 2016

Luxemburg osallistui kesäolympialaisiin 2016. Sitä edusti kymmenen urheilijaa viidessä lajissa. Joukkueen lipunkantajana avajaisissa toimi tennispelaaja Gilles Müller.
Joukkue > Pyöräily

Fränk Schleck – miesten maantieajo
Chantal Hoffman – naisten maantieajo
Christine Majerus – naisten maantieajo ja aika-ajo
Joukkue > Pöytätennis

Ni Xialian – naisten kaksinpeli
Joukkue > Tennis

Gilles Müller – miesten kaksinpeli
Joukkue > Uinti

Laurent Carnol – miesten 100 m ja 200 m rintauinti
Raphaël Stacchiotti – miesten 100 m vapaauinti, 200 m ja 400 m sekauinti
Julie Meynen – naisten 50 m ja 100 m vapaauinti
| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Raphaël Stacchiotti | Miesten 400 m sekauinti | 4:20,37 | 23. | — | — | Ei edennyt | Ei edennyt |
| Laurent Carnol | Miesten 100 metrin rintauinti | 1.00,88 | =27. | Ei edennyt | Ei edennyt | Ei edennyt | Ei edennyt |
Joukkue > Yleisurheilu

Charles Grethen – miesten 800 m
Charline Mathias – naisten 800 m
Kunnon syy

| ”Kunnon syy” Irina & Maija Vilkkumaa |
| --- | --- | --- |

Singlen tiedot
 Albumilta: Yhdeksän hyvää ja kymmenen kaunista 2002–2010
 Julkaistu: 3. syyskuuta 2010
 Tyylilaji: pop
 Kesto: 03.25
 Levy-yhtiö: EMI Music Finland
Irinan muut singlet
| ”Kielletyt käskyt” 2010 | ”Kunnon syy” 2010 | ”Koko kuva” 2012 |
Maija Vilkkumaan muut julkaisut
| ”Dingo ja Yö” 2010 | ”Kunnon syy” 2010 | ”Kuuraiset puut” 2010 |
”Kunnon syy” on suomalaisartisti Irinan kappale, joka on alun perin hänen ensimmäiseltä studioalbumiltaan Vahva. Irina levytti kappaleen uudestaan kokoelma-albumiaan Yhdeksän hyvää ja kymmenen kaunista 2002–2010 varten yhdessä Maija Vilkkumaan kanssa. Kappale julkaistiin myös singlenä 3. syyskuuta 2010.
Kappaleelle on tehty myös musiikkivideo, joka julkaistiin YouTubessa 9. joulukuuta ja iTunesin musiikkivideopalvelussa 17. joulukuuta 2010. Misko Ihon ohjaamalla videolla esiintyy laulajien lisäksi myös näyttelijä Samuli Vauramo.
Toisin kuin Irinan ja Maija Vilkkumaan monet aiemmat singlet ”Kunnon syy” ei saavuuttanut merkittävää menestystä ja sijoittui ainoastaan radiolistalla sijalle 17.
Kappaleet

Kunnon syy (2010) – 3.25
Luigi da Porto

Luigi da Porto (1485–1529) oli italialainen sotilas, runoilija ja kirjailija. Hän kirjoitti alkuperäisen Romeon ja Julian 1520-luvulla Italiassa. Alkuteksti oli nimeltään Historia novellamente ritrovata di due nobili amanti joka julkaistiin vuonna 1530 Venetsiassa. Todennäköisesti hänkin sai inspiraationsa Masuccio Salernitanon teoksesta Mariotto e Ganozzo.
Léolo

| Léolo |
| --- | --- |

Ohjaaja:  Jean-Claude Lauzon
Käsikirjoittaja:  Jean-Claude Lauzon
Tuottaja:   Lyse Lafontaine  Aimée Danis 
Säveltäjä:  Tom Waits
Kuvaaja:  Guy Dufaux
Leikkaaja:  Michel Arcand
Tuotantosuunnittelija:  François Séguin André Chamberland
Pukusuunnittelija:  François Barbeau
Valmistustiedot
Valmistusmaa:   Kanada  Ranska 
Tuotantoyhtiö:  Productions du Verseau
Levittäjä:  Miofilm
Kesto:  107 minuuttia
Alkuperäiskieli:  ranska
Aiheesta muualla
IMDb
Elonet
AllMovie
Infobox OKNimi-testi OK: 
Léolo on kanadanranskalaisen Jean-Claude Lauzonin käsikirjoittama ja ohjaama draamaelokuva vuodelta 1992. Omaelämäkerrallisessa lapsuuskuvauksessa Lauzon yhdistelee maagista realismia ja groteskia naturalismia. Päähenkilö, noin 12-vuotias Leo pitää koko muuta perhettään mielenvikaisena ja turvautuu fantasioihin, joissa hän on italialaisen isän poika.
Elokuva oli Cannesissa ehdolla Kultaisen leijonan saajaksi ja sai muilla festivaaleilla useita palkintoja.
Léolo oli Jean-Claude Lauzonin toinen pitkän elokuvan ohjaus ja jäi hänen viimeisekseen. Hän kuoli vuonna 1997 pienkoneonnettomuudessa.
Luigina Giavotti

Luigina (Gina) Giavotti (12. lokakuuta 1916 – 4. elokuuta 1976), lempinimeltään Popolo, oli italialainen voimistelija. Giavotti otti osaa vuoden 1928 kesäolympialaisiin saavuttaen hopeamitalin Italian voimistelujoukkueen jäsenenä. Hän on kaikkien aikojen nuorin olympiamitalin saavuttanut naisurheilija.
Komarov

Komarov tai Komarova on seuraavien henkilöiden sukunimi:
Aleksander Komarov (s. 1962), suomenvenäläinen jääkiekkoilija
Aleksandr Komarov (1923−2013), neuvostoliittolainen jääkiekkoilija
Aleksandr Komarov (1830−1904), venäläinen kenraali
Aleksei Komarov (1921–2013), neuvostoliittolainen soutaja
Jelena Komarova (s. 1985), azerbaidžanilainen painija
Leo Komarov (s. 1987), suomenvenäläinen jääkiekkoilija, olympiavoittaja ja maailmanmestari
Matvei Komarov (n. 1730–1812), venäläinen kirjailija
Stanislava Komarova (s. 1986), venäläinen uimari
Tatjana Komarova (s. 1968), valkovenäläinen säveltäjä
Vladimir Komarov (1927–1967), neuvostoliittolainen kosmonautti
Vladimir Komarov (1949–2018), neuvostoliittolainen pikaluistelija
Vladimir Komarov (1869–1945), neuvostoliittolainen kasvitieteilijä
Vladimir Komarov (s. 1980), venäläinen jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Káto Chorió

| Káto Chorió Κάτω Χωριό |
| --- | --- |
 Káto Chorió
 Koordinaatit: 35°2′57″N, 25°47′28″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ierápetra
Hallinto:  
 – Asutustyyppi:  kylä
 – Kallikrates-koodi:  7202010701
Väkiluku (2011):  946
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Káto Chorió (kreik. Κάτω Χωριό) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 946 (vuonna 2011).
Káto Chorión kylä, suomeksi ”Alakylä”, sijaitsee noin seitsemän kilometriä koilliseen Ierápetran kaupungista, Kreetan pohjois- ja etelärannikon saaren kapeimmalla kohdalla yhdistävän tien varrella. Káto Chorió muodostaa myös laajemman kyläyhdyskunnan (Τοπική Κοινότητα Κάτω Χωρίου, Topikí Koinótita Káto Choríou), johon kuuluvat varsinaisen Káto Chorión kylän lisäksi kylät Psarí ja Thryptí. Koko yhdyskunnan väkiluku on 946.
Kylän tärkeimmät kirkot on omistettu Kristuksen kirkastumiselle (Metamórfosi tou Sotíros), Pyhälle kolminaisuudelle (Agía Triáda) ja Neitsyt Marian kuolonuneen nukkumiselle (Koímisi tis Theotókou).
Luettelo Yhdysvaltain presidenttien ulkomaanmatkoista (1930–1940-luvut)

Tämä on kronologinen luettelo Yhdysvaltain presidenttien ulkomaanmatkoista vuosina 1930–1949. Tässä artikkelissa on luettelo Yhdysvaltain presidenttien ulkomaanmatkoista Franklin D. Rooseveltistä Harry S. Trumaniin.
Luettelo on osa isompaa artikkelikokonaisuutta, joka on sivulla Luettelo Yhdysvaltain presidenttien ulkomaanmatkoista. Sivulla ovat linkit Yhdysvaltain presidenttien muilla vuosikymmenillä tekemiin ulkomaanmatkoihin.
Luettelo Franklin D. Rooseveltin ulkomaanmatkoista > Kuvagalleria

Roosevelt Brasilian presidentin Getúlio Vargasin kanssa Rio de Janeirossa vuonna 1936
Roosevelt Britannian pääministerin Winston Churchillin kanssa Newfoundlandin edustalla englantilaisella sotalaivalla HMS Prince of Walesilla vuonna 1941 Atlantin julistuksen aikana
Roosevelt Quebecin konferenssin aikana vuonna 1943. Takana Britannian pääministeri Winston Churchill. Rooseveltin vieressä Kanadan pääministeri William Lyon Mackenzie King.
Roosevelt Britannian pääministerin Winston Churchillin seurassa Casablancan konferenssin aikana vuonna 1943
Roosevelt Britannian pääministerin Winston Churchillin sekä Kiinan tasavallan presidentin Tšiang Kai-šekin kanssa Kairon konferenssin aikana vuonna 1943
Roosevelt Neuvostoliiton johtajan Josif Stalinin ja Britannian pääministerin Winston Churchillin kanssa Teheranin konferenssissa vuonna 1943.
Roosevelt, Stalin sekä Churchill Jaltan konferenssissa vuonna 1945.
Roosevelt Egyptin kuninkaan Farukin kanssa sotalaiva USS Quincyn kannella Isolla Katkerajärvellä Suezin kanavalla vuonna 1945.
Roosevelt Saudi-Arabian kuninkaan Ibn Saudin kanssa sotalaiva USS Quincyn kannella Isolla Katkerajärvellä Suezin kanavalla vuonna 1945.
Luettelo Harry S. Trumanin ulkomaanmatkoista

Harry S. Truman teki presidenttikaudellaan kuusi ulkomaanmatkaa.
| Ajankohta | Valtio | Kaupungit joissa vieraili | Vierailun status |
| --- | --- | --- | --- |
| 15.7.1945 |  Belgia | Antwerpen ja Bryssel | Pysähdyspaikka matkalla Potsdamin konferenssiin. |
| 16.7.–2.8.1945 |  Saksan miehitysvyöhykkeet  | Potsdam | Osallistui Potsdamin konferenssiin ja tapasi Britannian pääministerit Winston Churchillin ja Clement Attleen sekä Neuvostoliiton johtajan Josef Stalinin. |
| 2.8.1945 |  Britannia | Plymouth | Epävirallinen tapaaminen kuningas Yrjö VI:n kanssa |
| 22.–30.8.1946 |  Bermuda | Hamilton | Epävirallinen vierailu. Tapasi Bermudan kuvernöörin amiraali Ralph Leathamin ja tarkasti Yhdysvaltain asevoimien tukikohdan. |
| 3.–6.3.1947 |  Meksiko | México | Valtiovierailu. Tapaaminen Meksikon presidentti Miguel Alemán Valdésin kanssa. |
| 10.–12.6.1947 |  Kanada | Ottawa | Virallinen vierailu. Tapaaminen Kanadan kenraalikuvernööriin Harold Alexanderin ja Kanadan pääministeri William Lyon Mackenzie Kingin kanssa. |
| 1.–7.9.1947 |  Brasilia | Rio de Janeiro | Valtiovierailu. Osallistui Rio de Janeiron konferenssiin ja puhui Brasilian kongressissa. |
Luettelo Harry S. Trumanin ulkomaanmatkoista > Kuvagalleria

Truman  Potsdamin konferenssissa heinäkuussa 1945 Britannian pääministerin Winston Churchillin ja  Neuvostoliiton johtajan Josef Stalinin kanssa Cecilienhofin linnan puutarhassa.
Truman Potsdamin konferenssissa Britannian pääministerin Clement Attleen ja Neuvostoliiton johtajan Josef Stalinin kanssa elokuussa vuonna 1945.
Truman Britannian kuninkaan Yrjö VI:n kanssa Englannin rannikolla vuonna  1945
Lämpökohina

Lämpökohina on ilmiö, jonka vaikutuksesta sähköjohtimessa tai resistanssissa kulkevassa virrassa tapahtuu satunnaisvaihtelua. Tätä satunnaisvaihtelua kutsutaan lämpökohinaksi ja sitä voidaan kuvata kohinajännitteellä tai kohinavirralla. Lämpökohina aiheutuu johteessa olevien vapaiden varauksenkuljettajien satunnaisesta lämpöliikkeestä ja sen voimakkuus riippuu materiaalin lämpötilasta.
Kohinajännite

Lämpöliikkeestä johtuvat satunnaisvaihtelut aiheuttavat resistanssissa R lähdejännitteen, jonka tehollisarvo on
missä  \ k_{B} on Boltzmannin vakio, T on lämpötila [ K ], ja B on mittauksen kaistaleveys [ Hz ].
Esimerkiksi 1 MΩ vastus synnyttää 10 kHz kaistalla tehollisarvoltaan 13 μV suuruisen kohinajännitteen, joka voidaan mallintaa kohinattoman resistanssin kanssa sarjassa olevalla jännitelähteellä.
Kohinavirta

Lämpökohinaa voidaan yhtä hyvin kuvata myös kohinavirralla, jonka suuruus on
Tätä voidaan mallintaa kohinattoman resistanssin rinnalle kytketyllä virtageneraattorilla.